Sant Andrieu e Apèla

Sent Andriu e ApèlaSit Toponimia occitana o Sent Andreu e Apèla (Saint-André-et-Appelles en francés) es una comuna d'Occitània, en Agenés https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom, administrada per lo departament de Gironda de la region de Novèla Aquitània, ancianament d'Aquitània.

Geografia
Perimètre deu territòri

Toponimia
Las atestacions ancianas fornidas per Béatrice Boyrie-Fénié son : Sanctus Andreas, en latin, en 1361, e Apela (capela de ~), en occitan, en 1326.

Béatrice Boyrie-Fénié escriu textualament : Sent Andriu e Apela [sentan'drew e a'pɛlɔ], en laissant a l'interpretacion la plaça que refusa a l'informacion. Lo prumièr element se referís a l'apòstol Andreas. Ap(è)la deu venir deu nom de persona romanic Apella, tractat coma si fuguèsse *Appella, puèi que i a pas agut de sonorizacion de -p- intervocalic (a l'exemple d'Apèla un omonime de Tarn, estudiat per Ernèst Negre). Bénédicte Boyrie-Fénié considèra que l' s d'Appelles (en francés), es adventícia. Coma lo parlar local pronóncia pas las consonantas finalas, aquò deuriá pas intervenir dins la grafia en occitanBénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 269. La grafia de la mapa Cassini per la segonda parròquia es Appelle http://cassini.ehess.fr/cassini/fr/html/1_navigation.php#, los sites toponimics occitans donan Sent Andriu e Apèla, segon la prononciacion d' Apèla https://web.archive.org/web/20120315210757/http://toponimiaoc.webs.com/33gironda.htm o Sent Andriu e Apelahttps://web.archive.org/web/20170602164253/http://www.locongres.org/oc/aplicacions/top-oc/topoc-recerca/. Si la prononciacion fornida per B. Boyrie-Fénié es observada e pas teorica, la grafia de la prumièra parròquia es Sent Andreu (o Sent Andreus : cf. Sent Andrés (de Cubzac), segon l'Atlàs Lingüistic de la Gasconha, vengut logicament de *Sent Andreus) e la de la segonda es Apèla.

 Le Pont de la Beauze (La Beouse, o Beousse dins una mapa deu sègle XVII https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom, deu èsser Lo Pont de la Beusa (lo parlar es probablament pas betacista, confond pas b e v, donc Lo Pont de la *Veusa es exclús).

Istòria
Sent Andrieu annèxa Apèla (o fusiona emb Apèla) entre 1806 e 1820. Lo borg es transferit au Pont de la Beauze, en francés, (Lo Pont de la Beusa ?), en 1960 http://cassini.ehess.fr/cassini/fr/html/fiche.php?select_resultat=30386. 

Administracion

 Abans la refòrma cantonala de 2014, aplicada en 2015, la comuna èra deu canton de Senta Fe la Granda; es adara deu canton de Le Réolais et les Bastides (en francés), donc de Lo Reulés e las Bastidas.

Demografia

 en 1793, tant Apèlas coma Sent Andreu son de la municipalitat de Senta Fehttp://cassini.ehess.fr/cassini/fr/html/fiche.php?select_resultat=26906
 l'aumentacion de la populacion en 1821 s'explica per la fusion de las doás comunas

Demografia d'Apèla (1800-1806)

 Las donadas de la dreta deu grafic son las de la comuna entièra

Luècs e monuments
Personalitats ligadas emb la comuna
Veire tanben

Ligams extèrnes

Nòtas

Categoria:Comuna de Gironda
Categoria:Comuna de Guiana
Categoria:Comuna d'Aquitània (Occitània)